Entisenä pakolaisena en kyllä ymmärrä miksi heitä syytetään rasisteiksi, Fatbardhe Hetemaj kommentoi.

– Selänne ja Valavuori ottivat ison askeleen keskustelun avaamisessa. Entisenä pakolaisena en kyllä ymmärrä miksi heitä syytetään rasisteiksi, Fatbardhe Hetemaj kommentoi.

– Selänne ja Valavuori ottivat ison askeleen keskustelun avaamisessa. Entisenä pakolaisena en kyllä ymmärrä miksi heitä syytetään rasisteiksi, Fatbardhe Hetemaj kommentoi.

Kokoomuslainen poliitikko Fatbardhe Hetemaj kommentoi Facebookissa somekohua, joka on syntynyt jääkiekkolegenda Teemu Selänteen otettua osaa keskusteluun turvapaikanhakijoista ja seksuaalisesta häirinnästä.

Härdelli alkoi urheilu- ja uhkapelimies Aleksi Valavuoren avauksesta Twitterissä. Valavuori vaati nykyistä maahanmuutto- ja turvapaikkapolitiikkaa ajaneita poliitikkoja nostamaan ”kätensä pystyyn virheen merkiksi”. Teemu Selänne välitti Valavuoren viestiä eteenpäin ja kirjoitti: ”kovat rangaistukset! hyysäily lopetettava! tuomiot kohdalleen!!!”.

Helsingin kaupunginvaltuustossa istuva Hetemaj puolustaa Facebookissa Valavuorta ja Selännettä.

– Selänne ja Valavuori ottivat ison askeleen keskustelun avaamisessa. Entisenä pakolaisena en kyllä ymmärrä miksi heitä syytetään rasisteiksi. Muunlaisia mielipiteitä ei siis sallita rasistileiman pelossa? Hetemaj ihmettelee.

– Mielestäni Suomessa rikokseen syyllistynyt turvapaikanhakija ei ansaitse turvapaikkaa, koska ei turvaan päästyäänkään itse arvosta muiden turvallisuutta, hän jatkaa.

Hetemaj’n mielestä kaikkea tasa-arvoa taannuttavaa vastaan pitää taistella.

Valavuori on kiittänyt Hetemaj'ta tämän sanoista.

Hetemaj on syntynyt Kosovossa ja tullut Suomeen pakolaisena vuonna 1992. Hetemaj’n veljet Perparim ja Mehmet ovat ammattilaisjalkapalloilijoita.

Myös vasemmistoliiton puheenjohtaja Paavo Arhinmäki on ottanut osaa leimahtaneeseen Twitter-keskusteluun. LUE LISÄÄ: Näin Paavo Arhinmäki vastasi Selänteelle ja Valavuorelle – härdelli vaihe vaiheelta